Noul antrenor al Simonei Halep, Carlos Martinez, a vorbit despre noua lor colaborare. Acesta a dat detalii despre modul în care a fost convins să accepte propunerea de a lucra împreună.
Martinez a menționat că, deși nu o cunoaște pe Halep extrem de bine, a auzit că este o jucătoare pretențioasă. Totuși, hotărârea fermă a Simonei de a lucra cu el l-a determinat să accepte această provocare.
Carlos Martinez a recunoscut că a fost impresionat de determinarea Simonei și de dorința ei de a lucra împreună cu el. Deși a avut și alte oportunități interesante recent, colaborarea cu Halep, o jucătoare de top, a fost pentru el un pas important.
Antrenorul spaniol a apreciat claritatea și experiența Simonei în acest domeniu.
Caracterizarea pe care i-a făcut-o Darren Cahill
Carlos Martinez a remarcat și personalitatea puternică și caracterul hotărât al acesteia.
"Încă nu o cunosc atât de bine, știu doar că este o fată bună, dar din ceea ce mi-a spus Darren Cahill, este și foarte pretențioasă.
Adrenalina, dorința fiecăruia, contează foarte mult, dar logic ar fi ca reglajul să dureze ceva timp", a spus Carlos Martinez.
Antrenorul a mai spus că vor urma trei săptămâni intense de pregătire pentru sezonul de zgură. Carlos Martinez a spus că în față este o situație în care sportiva nu a mai concurat de mai bine de un an și jumătate. În opinia sa, din această perspectivă, lucrurile nu vor evolua rapid.
Noul antrenor pune accent pe ambiția campioanei
"Prefer să rămân cu aspectele pozitive. În primul rând, Simona are o ambiție care mișcă munții", a spus antreorul.
Carlos Martinez a spus că este momentul să se întâlnească și să înceapă să lucreze la toate aspectele, atât cele legate de tenis, cât și cele fizice. Conform acestuia, urmează trei săptămâni de antrenamente intense pentru a fi pregătiți corespunzător pentru sezonul de zgură.
În același timp, trebuie să fim precauți pentru a evita orice accidentare, a mai spus el, conform puntodebreak.com.
Simona Halep a suferit o înfrângere în fața lui Paula Badosa în primul tur la WTA Miami. Jucătoarea noastră a pierdut cu scorul de 6-1, 4-6, 3-6.
Acesta a fost primul meci al româncei după o pauză de 19 luni. În urma eșecului din Florida, campioana de la Roland Garros 2018 și Wimbledon 2019 a luat o decizie extrem de importantă.